CELEX: 32017D0178
Language: ro
Date: 2017-01-31 00:00:00
Title: Decizia de punere în aplicare (UE) 2017/178 a Comisiei din 31 ianuarie 2017 de modificare a Deciziei de punere în aplicare (UE) 2015/1111 cu privire la conformitatea propunerii comune înaintate de statele membre în cauză pentru extinderea coridorului de transport feroviar de marfă Marea Nordului-Marea Baltică cu articolul 5 din Regulamentul (UE) nr. 913/2010 al Parlamentului European și al Consiliului privind rețeaua feroviară europeană pentru un transport de marfă competitiv [notificată cu numărul C(2017) 142]

2.2.2017   
            
            
               RO
            
            
               Jurnalul Oficial al Uniunii Europene
            
            
               L 28/71
            
         DECIZIA DE PUNERE ÎN APLICARE (UE) 2017/178 A COMISIEI
   din 31 ianuarie 2017
   de modificare a Deciziei de punere în aplicare (UE) 2015/1111 cu privire la conformitatea propunerii comune înaintate de statele membre în cauză pentru extinderea coridorului de transport feroviar de marfă Marea Nordului-Marea Baltică cu articolul 5 din Regulamentul (UE) nr. 913/2010 al Parlamentului European și al Consiliului privind rețeaua feroviară europeană pentru un transport de marfă competitiv
   
      
         [notificată cu numărul C(2017) 142]
      
   
   (Numai textele în limbile cehă, franceză, germană, lituaniană, neerlandeză și polonă sunt autentice)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 913/2010 al Parlamentului European și al Consiliului din 22 septembrie 2010 privind rețeaua feroviară europeană pentru un transport de marfă competitiv (1), în special articolul 5 alineatul (6),
   întrucât:
   
               (1)
            
            
               În conformitate cu articolul 5 alineatul (5) din Regulamentul (UE) nr. 913/2010, ministerele responsabile cu transportul feroviar din Belgia, Republica Cehă, Germania, Lituania, Țările de Jos și Polonia au transmis Comisiei o scrisoare de intenție cu data de 27 aprilie 2014. Aceasta a inclus o propunere privind extinderea coridorului de transport feroviar de marfă Marea Nordului-Marea Baltică până în Republica Cehă, sudul Poloniei și granița dintre Polonia și Ucraina.
            
         
               (2)
            
            
               Comisia a examinat această propunere în conformitate cu articolul 5 alineatul (6) din Regulamentul (UE) nr. 913/2010 și a adoptat Decizia de punere în aplicare (UE) 2015/1111 a Comisiei (2) în conformitate cu articolul 5 din prezentul regulament.
            
         
               (3)
            
            
               În scrisoarea de intenție din 27 aprilie 2014 se afirmă că extinderea de la Katowice la Medyka ar putea fi operațională de abia în 2020. Cu toate acestea, Decizia de punere în aplicare (UE) 2015/1111 include și această extindere și, în conformitate cu articolul 5 alineatul (7) din Regulamentul (UE) nr. 913/2010, statele membre în cauză ar trebui să construiască coridorul de transport de marfă în termen de cel mult doi ani de la data publicării deciziei Comisiei. Din acest motiv, extinderea la Medyka ar trebui să fie operațională până cel târziu la 7 iulie 2017; acest fapt nu corespunde intenției statelor membre specificate în scrisoarea acestora. Prin urmare, Decizia de punere în aplicare (UE) 2015/1111 ar trebui modificată prin eliminarea referinței la extinderea coridorului de transport feroviar de marfă Marea Nordului-Marea Baltică la Medyka.
            
         
               (4)
            
            
               Măsurile prevăzute în prezenta decizie sunt conforme cu avizul comitetului instituit în temeiul articolului 21 din Regulamentul (UE) nr. 913/2010,
            
         ADOPTĂ PREZENTA DECIZIE:
   Articolul 1
   Articolul 1 din Decizia de punere în aplicare (UE) 2015/1111 se înlocuiește cu următorul text:
   
      „Articolul 1
      Scrisoarea de intenție din 27 aprilie 2014 privind extinderea coridorului de transport feroviar de marfă Marea Nordului-Marea Baltică până în Republica Cehă și sudul Poloniei, transmisă Comisiei de către ministerele responsabile cu transportul feroviar din Belgia, Republica Cehă, Germania, Lituania, Țările de Jos și Polonia și în care este propus itinerariul „Wilhelmshaven/Bremerhaven/Hamburg/Amsterdam/Rotterdam/Anvers-Aachen-Hanovra/Berlin-Varșovia-Terespol (frontiera polono-belarusă)/Kaunas-Riga-Tallinn/Falkenberg-Praga/Wroclaw-Katowice” drept rută principală pentru coridorul de transport feroviar de marfă Marea Nordului-Marea Baltică, este în conformitate cu articolul 5 din Regulamentul (UE) nr. 913/2010.”
   
   Articolul 2
   Prezenta decizie se adresează Regatului Belgiei, Republicii Cehe, Republicii Federale Germania, Republicii Lituania, Regatului Țărilor de Jos și Republicii Polone.
   
      Adoptată la Bruxelles, 31 ianuarie 2017.
      
         
            Pentru Comisie
         
         Violeta BULC
         
            Membru al Comisiei
         
      
   
   
      (1)  JO L 276, 20.10.2010, p. 22.
   
      (2)  Decizia de punere în aplicare (UE) 2015/1111 a Comisiei din 7 iulie 2015 cu privire la conformitatea propunerii comune înaintate de statele membre în cauză pentru extinderea coridorului de transport feroviar de marfă Marea Nordului-Marea Baltică cu articolul 5 din Regulamentul (UE) nr. 913/2010 al Parlamentului European și al Consiliului privind rețeaua feroviară europeană pentru un transport de marfă competitiv (JO L 181, 9.7.2015, p. 82).